DËGJIM PUBLIK PËR PLANIFIKIMIN E BUXHETIT PËR VITIN 2023 NË FSHATIN POGRAGJË – 17/08/2022

Mbledhjen e hapi z. Arianit Sadiku, Kryesues i Kuvendit, i cili përshëndeti të pranishmit dhe prezantoi drejtorin e Shërbimeve Publike z. Mentor Mehovci, përfaqësuesin nga drejtoria për buxhet dhe financa z. Ilmi Limoni si dhe znj. Krenare Latifi-Kqiku asambliste komunale.

z. Sadiku ia dha fjalën z. Limoni ku sqaroi se investimet kapitale për vitin 2023 do të jenë 30% më të larta se vitin 2022 për Komunën e Gjilanit, ndërsa sa i përket subvencioneve vetëm në drejtorinë e bujqësisë do të kenë dyfishin e këtij viti dhe kërkoi nga bashkëpjesëmarrësit e takimit t’i paraqesin kërkesat e tyre se ku duhet të jepen prioritetet në lokacionet e tyre.

Më pas fjalën e mori z. Artan Fetahu dhe i ceki disa nga prioritetet në fshat:

1. Rregullimi i ujësjellësit
2. Asfaltimi i rrugës Pogragjë- Dobërçan
3. Rregullimi i shtratit të lumit Sllubica
4. Kanalizimi ( rregullimi ku nyja është prishur )
5. Asfaltimi i disa rrugicave në fshat
6. Qendra rinore ( Projekti i gatshëm, bashkëfinancim me shoqatën )
7. Ndriçimi solar ( Bashkëfinancim me shoqatën )
8. Mjeku të jetë çdo ditë pune
9. Fusha të mbulohet me bari sintetik ( bari gjendet në shkollën fillore “ Selami Hallaçi “ )
10. Investimet te kalaja
11. Zgjidhja e problemit në rrugën e Llovcës, kemi pas aksidente të shpeshta me fatalitet në po të njëjtin vend.

Lorik Fetahu, paraqiti një problem rreth shtyllave elektrike në Lagjen “Ismajl Fetahu”. Në vazhdim fjalën e mori z. Sami Durmishi dhe paraqiti problemin me vijueshmërinë e mjekut të fshatit, pra nuk ka vijueshmëri të rregullt në ambulantë, një problem tjetër është riparimi i urës në hyrje të fshatit, sepse është dëmtuar mjaft shumë dhe paraqet rrezik për kalimtarët, disa ulëse nëse munden me u realizua me na i sjellë.

Fjalën e mori Qëndrim Kadriu dhe parashtroi pyetjen rreth subvencioneve në buxhetin komunal, me pas vende ku shitësit të shesin produktet e veta. Të ketë transparencë rreth konkursit në bujqësi .

z. Arianit Sadiku, tha që problem kryesor është që tokat nuk janë në emër të atyre që e punojnë. Ne jemi duke u munduar të bëjmë një zgjidhje rreth këtij problemi, por nuk na kanë dhënë shpresa që mund të ndryshojnë diçka.

z. Ilmi Limoni, tha që deri në 2 hektarë tokë ndahen nga komuna, ndërsa mbi 2 hektarë subvencione i ndanë Ministria e Bujqësisë për çdo vit për grurë dhe produktet e tjera bujqësore.

z. Ismajl Haki Mustafa, tha që njerëzit që po e punojnë tokën më së shumti nuk po ndihmohen, është mirë që t’u jepet kompetenca këshillave të fshatrave për me u dokumentu përmes tyre kush e ka punuar tokën. Pastaj kërkoi rregullimin e një çerdhe për fëmijë.

Problemi i transportit publik gjatë ditës dhe pas përfundimit të orarit të dytë është kërkesë e shumicës së pjesëmarrësve ku më pas fjalën e mori z. Mehovci, ku tha që për transportin duhet bërë kërkesa dhe inspektori del në vendin e ngjarjes, më pas z. Mehovci theksoi se rruga Pogragjë-Dobërçan është e kontraktuar por për shkak të rritjes së çmimeve duhet të rishikohet buxheti. Do të rishikojmë kërkesat dhe do t’i zgjedhim ato më të rëndësishme dhe me prioritet.

z. Agron Limoni tha se mjeku na duhet urgjent se kemi vështirësi duhet me shku në qytet edhe për një injeksion.

z. Arianit Sadiku tha që çerdhet janë kërkesa të shpeshta në komunën tonë. Këtu problem është buxheti për mësimdhënësit ku ndahen për kokë nxënësi, nëse punësohen në çerdhe atëherë bëhet punëtorë të arsimit dhe rrezikohet vendi i punës. Ne jemi duke diskutuar të bëjmë çerdhe publiko-private.

z. Sami Durmishi tha që problem është kanalizimi i shkollës dhe lagjet që është vërshuar vitin e kaluar.

z. Arianit Sadiku theksoi se nuk do të bëjmë projekte për miq po për nevoja të komunitetit.

z. Avdil Islami theksoi se këshilli i sigurisë ka fituar një projekt në vlerë prej 4000€, që do të implementohet në këtë vit. Projekti është vendosja e anësoreve në rrugën për Gjilan, por kërkoi edhe nga komuna të bashkëfinancojë.

z. Ismajl Haki Mustafa bëri pyetje rreth emërtimit të rrugëve.

z. Amir Latifi bëri pyetje rreth vërshimeve në vitin e kaluar, me pas mundësi me vendos pengesa për me parandalua një fatkeqësi natyrore.

z. Arton Fetahu paraqiti problemin rreth vozitjes së shpejtë nëpër fshat, sidomos ata me tabela të Bujanocit.

z. Qëndrim Kadriu tha që t’i jepet prioritet drejtorisë së bujqësisë.

Znj Krenare Latifi-Kqiku tha se kërkesat e juaja janë të arsyeshme dhe duhet të i jepet prioritet. Do të keni mbështetjen tonë.

z. Arton Fetahu përshëndeti pjesëmarrësit dhe kërkon nga përfaqësuesit komunal që t’i marrin seriozisht kërkesat e komunitetit.